既然喺老一輩港資，送嘅月餅就無乜可能喺古靈精怪嘅款式或口味，而喺雙黃白蓮蓉，仲要喺極傳統嘅大個裝，一盒4個嗰一類。外觀賣相唔錯，餅模字體清晰，烘得金黃，沖杯熱茶，襯晒啦。切開睇睇咩料，餅皮好夠薄，但明顯做餅時搓壓蓮蓉及放鹹蛋黃時手勢差，可能喺啲師傅仔或幫工姐姐做，蓮蓉跟蛋黃之間竟然有咁多虛位，再切另一個亦如是，故非單一事件，喺質素嘅穩定性問題；此外，鹹蛋黃雖不至好乾，但肯定喺油分不足，還好嘅喺白蓮蓉軟滑而少甜。